### 4.     Beslutning om anlægsbevilling til forbindelser mellem nye og gamle anlæg i [adresse]

**Åbent**

Sagsnr.: 326-2018-31940       J.nr.: 05.04.06           Dokumentnr.:
326-2018-309355

**Sagstype**

Beslutning.

**Resume og sagens baggrund**

På investeringsoversigten for 2019 er der afsat et
rådighedsbeløb på 1,098 mio. kr. til etablering af forbindelser mellem nye og
gamle anlæg i [adresse]. Kommunalbestyrelsen tog i november 2018 beslutning om
en anlægsbevilling på 0,658 mio. kr. og fremrykning af denne til 2018. Der
søges nu en anlægsbevilling til resten af rådighedsbeløbet for 2019 på 0,44
mio. kr.

**Indstillinger**

Direktøren indstiller, at der gives en anlægsbevilling på
0,44 mio. kr. finansieret af det afsatte rådighedsbeløb til forbindelser mellem
nye og gamle anlæg i [adresse].

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

I forbindelse med budgetaftalen for 2019-2022 er der afsat
et rådighedsbeløb til etablering af forbindelser mellem nye og gamle anlæg i
Stejlhøjområdet. Der er afsat 1,098 mio. kr. i 2019 og 0,934 mio. kr. i 2021.
Der er fire manglende forbindelser mellem nye og gamle anlæg på [adresse] (se
Bilag 1, med nummerering). Ifølge de afsatte beløb i budgetaftalen for 2019-2022
var den forventede prioritering i 2019 etablering af cykelsti og fortov ved
[adresse] (1) og fortov ved [adresse] (3) samt i 2021 sti mellem
stationen og [adresse] (2) og fortov ved Rynkevang (4).

En del af de fremrykkede midler fra 2019 til 2018 er i 2018
anvendt til en nærmere undersøgelse af den østlige forbindelse (1) samt
indhentning af pris på anlæg. Den østlige forbindelse anlægges som en dobbeltrettet
fællessti fra starten af den nye vej på [adresse] til [adresse]
samt fremføring af fortov fra den nye vej til krydset på [adresse]. Hermed opnås
der gennemgående cykelforbindelse fra [adresse] forbi stationen til rundkørslen
i [adresse], samt stiforbindelse til og fra det nye busstoppested ved
[adresse].

Den indhentede pris er større end budgetteret. De afsatte
midler i budgetaftalen for 2019 rækker derfor kun til anlæg af fortov og
dobbeltrettet sti ved [adresse] øst (1). Denne forbindelse er prioriteret
jævnfør beslutning om anlægsbevilling fra november 2018.

Der søges om en anlægsbevilling på 0,44 mio. kr. finansieret
af den resterende del af rådighedsbeløbet i 2019. Beløbet anvendes sammen med
den resterende del af de fremrykkede midler til etablering af den østlige
forbindelse (1).

Anlægsarbejdet forventes udført i første kvartal 2019
afhængigt af vejret.

Fortov ved [adresse] vest (3) og fortov ved Rynkevangen (4)
forventes at kunne etableres inden for det rådighedsbeløb, der er afsat i
2021.

Det skal på baggrund af de priser, der nu er kendte,
bemærkes, at det vurderes, at der ikke inden for det samlede rådighedsbeløb
afsat i budgetaftalen for 2019-2022 til etablering af manglende forbindelser
mellem nye og gamle anlæg i [adresse], vil være økonomi til etablering af
stiforbindelsen fra stationen ved [adresse] til [adresse]. Stien
forventes at ville koste cirka 1,0 mio. kr.

**Økonomiske konsekvenser**

Der resterer et rådighedsbeløb i 2019 på 0,44 mio. kr. til
etablering af forbindelser mellem nye og gamle i [adresse]. Det bemærkes, at
restrådighedsbeløbet herefter udgør 0 kr.

Efter etablering af forbindelse 1 forventes en afledt
driftsudvidelse til løbende vedligehold på 55.000 kr. årligt fra 2020.

[adresse] bemærkninger er indarbejdet i sagen.

**Bilag**

|  |  |
| --- | --- |
| Bilag 1 - forbindelser mellem gamle og nye anlæg | 326-2018-327580 |